Lietuvos ATS/1791
Lietuvos administracinis suskirstymas 1791 m. 1791 m. lapkritį buvo priimtas administracinio-teritorinio suskirstymo įstatymas, pagal kurį LDK buvo suskirstyta į 10 vaivadijų ir 34 apskritis: vaivadijos: Vilniaus vaivadija, Trakų vaivadija, Smolensko vaivadija (egzuliantų), Polocko vaivadija, Naugarduko vaivadija, Vitebsko vaivadija, Lietuvos Brastos vaivadija, Minsko vaivadija, Žemaitijos kunigaikštystė, Livonijos kunigaikštystė (egzuliantų); sudarytos 8 naujos apskritys: Užnerio apskritis išskirta iš Ašmenos apskrities, Eišiškių apskritis – iš dalies Lydos apskrities, Merkinės apskritis – iš dalies Trakų apskrities, Prienų apskritis – iš dalies Kauno apskrities, Telšių apskritis – iš dalies Raseinių ir Šiaulių apskričių, Slucko apskritis (Sluckorečės), Kobrino apskritis – iš dalies Lietuvos Brastos apskrities, Užupinio Pinsko apskritis – iš dalies Pinsko apskrities.